এ ছাড়াও, ভারত ও পাকিস্তানের উদ্বাস্তু সংক্রান্ত দু’টি চুক্তি স্বাক্ষরিত হয়েছে। প্রথম চুক্তি, যেটি নেহরু-লিয়াকত চুক্তি নামে পরিচিত, স্বাক্ষরিত হয়েছিল ৮ এপ্রিল ১৯৫০ সালে। পরবর্তী কালে এ সংক্রান্ত আর একটি চুক্তি, নেহরু-নুন চুক্তি স্বাক্ষরিত হয়েছিল ভারতের প্রধানমন্ত্রী জওহরলাল এবং পাকিস্তানের তৎকালীন প্রধানমন্ত্রী ফিরোজ খান নুনের মধ্যে। দু’টিতেই প্রতিশ্রুতি দেওয়া হয়েছিল, স্ব-স্ব দেশে ধর্মীয় সংখ্যালঘুরা অত্যাচারিত হলে যে দেশে তাঁরা প্রবেশ করবেন সেই দেশে তাঁদের শরণার্থীর মর্যাদা দেওয়া হবে। সেই হিসেবে, পূর্ববাংলা থেকে অত্যাচারিত, লাঞ্ছিত হয়ে আসা হিন্দু, বৌদ্ধ, খ্রিস্টান ইত্যাদি সম্প্রদায়ের মানুষদের শরণার্থী হিসেবে গণ্য করতে হবে এবং তাঁদের সমস্ত ধরনের সুযোগসুবিধা দিতে হবে।